Maite Luengo Aguirre

Maite Luengo Aguirre (Arrigorriaga, 1995eko otsailaren 19a) Arte Garaikidean doktorea https://ekoizpen-zientifikoa.ehu.eus/documentos/655fa585a6455d79bd99881e  eta Artearen Historiako irakaslea da EHUko Arte Ederren Fakultatean. Irakaskuntzan aritzeaz gain, euskal testuinguruko artea ikertzen du genero-ikuspuntutik, gorputza erdigunean jarriz. Besteak beste, EWKE, Errenteriako Udala eta UEUren laguntzarekin  humanitate digitaletan oinarritutako Emartistak 2000-2020 proiektua garatu zuenhttps://www.ueu.eus/komunikazioa/albisteak/humanitate-digitalak-eta-teknologia-berriak-artearekin-jarri-nahi-ditugu-erlazioan . UEUko talde eragileko kidea da. 

 Ibilbide akademikoa 
Artearen Historiako Gradua ikasi ostean, arte garaikide txinatarrean espezializatu zen Birmingham City Universityn. Ondoren, Euskal Herrira bueltatu eta doktorego-tesian 1990eko euskal testuinguruko artea genero-ikuspuntutik behatu zuen, zehazki, emakumeen gorputz-irudikapenak aztertuz. Kotutoretzan egindako tesia da, UPV/EHUko Arte Garaikideko Ikerketa Programan eta Université Bordeaux Montaignen Euskal Ikasketak alorrean.

 Dibulgazioa 
UEUk ikertzaile gazteen ikusgarritasuna areagotzeko eta dibulgaziora begira antolatzen dituen hainbat ekimenetan parte hartu izan du. Txiotesia lehiaketako 5. eta 6. edizioetan parte-hartzailea izan zen eta 7. edizioan, berriz, epamahaiko kide. Akademiatik Plazara ekimenean ere parte hartu izan du, bere ikerlanaren berri emateko zein aurkezle lanetan. Baita ikerl(h)ari bideopodcastean zein 2019ko, 2021eko eta 2023ko Ikergazte kongresuetan ere. 

 UEUkidea 
UEUko talde eragileko kide da 2024tik. Horretaz gain, hainbat jardunaldiren antolaketan parte hartu izan du eta baita ikastaroak eman ere. 

 Erreferentziak 

 Kanpo estekak 

 Maite Luengo Aguirre Artizarra sare profesionalean
 Maite Luengo Aguirre Inguma datu-base akademikoan 

Kategoria:Udako Euskal Unibertsitatea
Kategoria:Arrigorriagatarrak
Kategoria:Euskal Herriko ikertzaileak
Kategoria:Emakume ikertzaileak
Kategoria:Emakume irakasleak
Kategoria:Euskal Herriko historialariak
Kategoria:1995eko jaiotzak